64 
Kulde ombindes det nøgne Laar med et Stykke Skind. I 
Hjemmet bruges ikke disse Benklæder, men alene et trekantet 
Stykke Skind, som dækker Kjønsdelene og holdes paa Plads ved 
Remme over Hofterne. Fra Remmene henge som Pynt ofte 
mange Baand, hvorpaa der undertiden er trukket Perler. Disse 
smaa Benklæder hedde ligesom Mændenes Natit (Tav. X og XXII). 
Støvlerne gaa op over Knzerne og have Form som store 
Ridestøvler med meget vide Skafter og med et Hak fortil for- 
oven. Saavel Inderstovier som Yderstovler ere kantede med 
Bjørne- eller Hundeskind. Stovlefoden er ligesom Mændenes. 
Fruentimmernes Haar sættes op i en mægtig bred Top, 
som ombindes med en Skindlap, hvorfra nogle Perlerader 
hænge ned over Haaret. Paa Pandehaarene er der trukket smaa 
Perler, som hænge ned over Panden (Tav. VIII). Naar det er 
koldt, bindes om Hovedet et Skind, som ofte er smukt broderet. 
Til et saadant Hovedtørklæde bruges undertiden Remmeselens fine 
Overhud, hvori Haarrodderne sidde. Denne er sort og ligner 
Tøj (Тау. XXII). 
Amuletterne bæres enten i Haartoppen, i Snippen foran 
paa Pelsen eller ogsaa i et Baand om Overarmen eller Anklen, 
derimod ikke i Brystrem som Mændenes. 
Til Pynt bæres i Ørene et Stykke udskaaret Tand eller en 
Tintriangel !), som gjerne hænger i en Perlesnor, eller hvorfra 
der hænger Perler (Тау. IV og XXII). Omkring Halsen bæres 
et Halsbaand af Skind med langt nedhængende Perler paa 
Brystet. Hjemmedragten bestaaer kun af Haarbaand, Halsbaand 
og Natit. 
Fruentimmerne ere i Almindelighed meget renlige og have 
altid Haaret smukt opsat. Mændene ere derimod mere skiden- 
færdige. Al Vask, saavel af Haar og Hud som af Klæder, skeer 
i Urinballen. 
1) Tidligere brugtes ogsaa Triangler, udskaarne af Tand; to saadanne Par 
findes i Samlingen. 
